Na temelju članka 98. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13 i 152/14), Školski odbor Osnovne škole Trnjanska, Zagreb, Trnjanska cesta 99, na sjednici održanoj 23.prosinca 2015., uz prethodnu suglasnost Gradske skupštine Grada Zagreba Klasa: 602-02/15-02/237, Urbroj: 251-01-05-15-25 od 1.prosinca 2015., donio je

**ODLUKU O IZMJENAMA STATUTA**

**OSNOVNE ŠKOLE TRNJANSKA**

Članak 1.

U Statutu Osnovne škole Trnjanska, KLASA: 003-05/15-01/10, URBROJ: 251-201-15-1 od 26. Kolovoza 2015. članak 93. mijenja se i glasi:

„Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička ispričnica ili ispričnica nadležne institucije, koju je potpisao i roditelj odnosno skrbnik. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka.

Opravdanim izostankom s nastave smatra se izostanak za koji je roditelj odnosno skrbnik unaprijed tražio i dobio odobrenje i to:

- u hitnim slučajevima usmeno od učitelja za izostanak s njegova sata,

- pisano od razrednika za izostanak do 3 radna dana, ravnatelja za izostanak do 7 radnih dana i Učiteljskog vijeća za izostanak do 15 radnih dana.

Roditelj odnosno skrbnik može osobno ili pisanim putem, najkasnije drugi dan od dolaska učenika u Školu, opravdati izostanak svog djeteta za koji nije dostavljena ispričnica iz stavka 1. ovoga članka u trajanju od najviše tri radna dana tijekom školske godine, koji ne mogu biti uzastopni.“.

Članak 2.

Članci od 121. do 139. brišu se.

Članak 3.

U članku 147. stavku 2. riječi u zagradi: „ispričnicom roditelja ili skrbnika odnosno liječnika“ zamjenjuju se riječima: „ispričnicom roditelja ili skrbnika odnosno liječničkom ispričnicom ili ispričnicom nadležne institucije, koju je potpisao i roditelj“.

Članak 4.

Odluka o izmjenama Statuta Osnovne škole Trnjanska stupa na snagu osmog dana od dana objave na oglasnoj ploči Škole.

Prijedlog Odluke o izmjenama Statuta Osnovne škole Trnjanska utvrđen je na sjednici Školskog odbora održanoj 7.listopada 2015.

KLASA: 003-05/15-01/11

URBROJ: 251-201-15-1

Zagreb, 7.listopada 2015.

PREDSJEDNIK/ICA ŠKOLSKOG ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utvrđuje se da je Gradska skupština Grada Zagreba na ovu Odluku o izmjenama Statuta dala prethodnu suglasnost Zaključkom KLASA: 602-02/15-02/237, URBROJ: 251-01-05-15-25 od 1.prosinca 2015 .

Ova Odluka o izmjenama Statuta donijeta je 23.prosinca 2015., objavljena na oglasnoj ploči 23.prosinca 2015., a stupila na snagu 31.prosinca 2015.

KLASA: 003-05/15-01/12

URBROJ: 251-201-15-1

Zagreb, 23.prosinca 2015.

|  |  |  |
| --- | --- | --- |
| PREDSJEDNIK/ICA ŠKOLSKOG ODBORA |  | RAVNATELJ/ICA |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |